ไฟแนนซ์ทูเดย์
วิวาทะของ ธีระชัย ภูวนาถนรานุบาล รมว.คลัง ที่วิพากษ์การทำงานของแบงก์ชาติว่า
12 ต.ค. 2554

วิวาทะของ ธีระชัย ภูวนาถนรานุบาล รมว.คลัง ที่วิพากษ์การทำงานของแบงก์ชาติว่า 
ดูแต่ข้อมูลตัวเลขแล้วเอาไปใส่โปรแกรมเอาผลมาพูด เป็นการทำงานแบบไม่ใช้สมอง ทำให้คนแบงก์ชาติร้องจ๊าก เช็กข่าวกันยกใหญ่ว่า ขุนคลังลูกหม้อแบงก์ชาติพูดแบบนี้จริงหรือ




เช็กไปมาก็พบว่าพูดจริงทุกคนถึงกับกลืนน้ำลายดังเอื้อก แต่บอร์ดคณะกรรมการนโยบายการเงิน (กนง.) นั่งหัวเราะร่วน บอกว่ามันผิดตั้งแต่ชื่อย่อ กนง.แล้ว กนง.ย่อมาจาก “กูน่ะโง่” หรือเปล่า 
ถ้าจะให้ดีลองเปลี่ยนชื่อย่อกันดีไหม ฮ่า ฮ่า ฮ่า
...ช.ชดาว่า ยามนี้รัฐบาลไม่ได้คิดนอกกรอบแล้ว แต่เป็นการคิดนอกสมอง เพราะว่าไม่มีตรรกะอะไรรองรับในนโยบายประชานิยมใดๆ ทั้งสิ้น โดนทักเบาก็แล้ว วิจารณ์อย่างแรงก็แล้ว ไม่มีใครสนใจฟัง เหมือนตักน้ำรดหัวตอ หวังคะแนนเสียงเพียงอย่างเดียวในอนาคตจะเป็นยังไงก็ช่าง
...จับตาผลประกอบการกลุ่มธนาคารพาณิชย์ในปีหน้า อาจจะไม่รวยอู้ฟู่เหมือนปีนี้ ด้วยเหตุของน้ำท่วมนี่แหละ จะทำให้หนี้เสียมีแนวโน้มเพิ่มขึ้น ธนาคารไหนบริหารต้นทุนไม่ดี เตรียมตัวไว้เลย
...พนักงานธนาคารธนชาต อยากเจอ “สมเจตน์ หมู่ศิริเลิศ” เอ็มดีธนาคารธนชาต ต้องไปชั้นลอยที่มีสวน เพราะคุณพี่เค้าจะลงมาสูบบุหรี่เป็นประจำ ทำเอาพนักงานขี้ยาตัวลีบเวลาเจอนาย
...เก็บตกจากงานสัมมนาของธนาคารไทยพาณิชย์เมื่อสัปดาห์ที่แล้ว ใครเห็นภาพ ดร.ประสาร ไตรรัตน์วรกุล ผู้ว่าการแบงก์ชาติ และ ดร.วิชิต สุรพงษ์ชัย ซีอีโอ ธนาคารไทยพาณิชย์ นั่งใกล้กัน แล้วคุยกันซุบซิบๆๆ มีคนเดินผ่านได้ยิน ดร.วิชิต บอกว่า “ดีนะที่ไม่รับตำแหน่ง” ถ้าหูไม่ฝาด นับว่า ดร.วิชิต ตัดสินใจถูกต้องแล้ว 
...นานๆ พักที ดร.แซม-สุภัค ศิวะรักษ์ ควงศรีภรรยา จะพักร้อน ปีนี้หนีน้ำท่วมไปหัวหิน ก่อนกลับมาทำงานหนักต่อไป